13/03/2015 | Administración LocalMunicipal
Irixoa
Modificación bases xerais execución orzamento: art.19 facturación electrónica

De acordo co establecido no art.70.2 da Lei 7/1985, de 2 de abril, de Bases do Réxime Local, procédese á publicación do texto do art.19 das bases xerais de execución do orzamento; a aprobación da modificación produciuse por acordo plenario do 6-2-2015, e non tivo alegacións no período de exposición pública. “Artigo 19. Facturación ao concello 1. Estarán obrigados a facturar electronicamente todos os provedores que entreguen bens ou presten servizos a este Concello dende o día 15 de xaneiro de 2015 e en concreto, e tal e como dispón o artigo 4 da Lei 25/2013, do 27 de decembro, de impulso da factura electrónica e creación do rexistro contable de facturas no sector público: – Sociedades anónimas. – Sociedades de responsabilidade limitada. – Persoas xurídicas e entidades sen personalidade xurídica que carezan de nacionalidade española. – Establecementos permanentes e sucursais de entidades non residentes en territorio español nos termos que establece a normativa tributaria. – Unións temporais de empresas. – Agrupación de interese económico, Agrupación de interese económico europea, Fondo de Pensións, Fondo de capital risco, Fondo de inversións, Fondo de utilización de activos, Fondo de regularización do mercado hipotecario, Fondo de utilización hipotecaria ou Fondo de garantía de inversións. No resto dos casos as facturas poderán presentarse en formato papel no rexistro xeral do concello, ou por calquera outra vía admitida pola normativa de procedemento, especificando os datos necesarios, entre eles: identificación clara do concello (nome, NIF), identificación do contratista, número da factura e descrición suficiente do subministro, obra ou servizo.2. En virtude da potestade regulamentaria conferida de acordo co apartado segundo do referido artigo, estarán excluídas de facturar electronicamente a este Concello as facturas de ata un importe de 5.000,00 €, impostos incluídos. Determínase por este Concello establecer este importe, incluíndo os impostos, de conformidade co criterio da Xunta Consultiva de Contratación Administrativa nos seus Informes 43/2008, de 28 de xullo de 2008 e 26/2008, de 2 de decembro de 2008 que dispón que o prezo do contrato debe entenderse como o importe íntegro que pola execución do contrato percibe o contratista, incluído polo tanto o imposto sobre o valor engadido (IVE). 3. O punto de entrada para a facturación electrónica a este concello será a plataforma FACe do Goberno de España, accesible mediante enlace directo desde a sede electrónica do concello. Os códigos DIR3 deste concello, de acordo coa súa estrutura organizativa, son os aprobados no acordo da Xunta de Goberno do 28-11-2014. Os códigos numéricos facilitados ao efecto pola plataforma do Ministerio son os seguintes: Órgano xestor: GE0001197 Unidade tramitadora: LA0002667 Oficina contable: LA0002668 4. Os pregos de cláusulas administrativas de todos os concursos que publique este Concello deberán conter esta codificación.” O que se publica para coñecemento xeral. Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, segundo o disposto no art.107 da Lei 30/1992, do 26 de novembro, do réxime xurídico das administracións públicas e do procedemento administrativo común. Irixoa, 5 de marzo de 2015 O ALCALDE Antonio Deibe Sanmartín